Generelt havde vi et rigtig godt ophold. Lejligheden var ren og det var nemt at tjekke ind. Imidlertid var køkkenet svært at anvende til andet end en let morgenmad, idet der ikke var knive og andet udstyr til madlavning. Hertil kommer at det var svært at vaske op, fordi der manglede klude og viskestykker.
Herudover var det ret ærgerligt, at Top ikke havde styr på, at vi anmodede om at forlænge vores ophold med 2 dage, trods at de selv havde godkendt dette. Dette resulterede i en eftermiddag, hvor vi måtte afbryde vores aktiviteter for at komme tilbage til lejligheden, idet Top ringede og sagde vi ikke havde tjekket ud rettidigt. De ringede bare aldrig tilbage og fortalte, at de var klar over, at de havde lavet en fejl.
Herudover var der pludselig en formiddag nogle håndværkere, der skulle havde adgang uden at vi var blevet oplyst dette.
Så alt i alt en dejlig lejlighed, men dårlig kommunikation